google/wiki40b huggingface dataset:
कन्दीसा

निर्माण

१९९७ में डेजर्ट रेन की रिलीस के बाद इंडियन ओशॅन समूचे भारत में घूम-घूम कर सड़कों पर प्रदर्शन कर रहा था। १९९८ में बैंड को टाइम्स म्यूजिक द्वारा साइन कर लिया गया। इसके कुछ समय बाद इंडियन ओशॅन ने खजुराहो में राष्ट्रपति के आर नारायणन की उपस्थिति में एक शो किया, जिसे काफी सराहा गया। इस शो तथा इससे पहले सड़कों पर गाये उनके गीतों को ही उन्होंने कन्दीसा एल्बम में प्रयोग किया।
एल्बम की रिकॉर्डिंग मुम्बई के वेस्टर्न आउटडोर स्टूडियो में हुई थी। इन गीतों को रिकॉर्ड करने में उन्हें कुल २ सप्ताह लगे, और फिर अगले ५ दिन मिक्स करने में। इंडियन ओशॅन के सदस्यों के अनुसार यह उनकी पहली 'वास्तविक' स्टूडियो एल्बम थी, क्योंकि इसमें उन्होंने पहली बार किसी म्यूजिक प्रोड्यूसर की सहायता ली थी।
एल्बम का शीर्षक गीत "कन्दीसा" आरामाईक-सीरियाई भाषा मे है, जो केरल में सेंट थॉमस ईसाइयों द्वारा बोली जाती है। इसके अतिरिक्त "कौन" गीत में कश्मीरी भाषा का प्रयोग है, जिन्हें ड्रमर अमित किलम की माता, इंदिरा किलम ने लिखा था।
टाका

यह विश्व की एक प्रमुख वायुयान सेवा हैं |
१२३० ईसा पूर्व

१२३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संयुक्त राष्ट्र के महासचिव

महासचिव के कर्तव्य

महासचिव के कर्तव्य हैं अंतर्राष्ट्रीय संघर्षों को सुलझाना, शांतिरक्षा कार्यों का प्रबंध करना, अंतर्राष्ट्रीय सम्मेलन आयोजित करना, सुरक्षा परिषद प्रस्तावों के कार्यान्वयन को जांचना और सदस्य सरकारों से बातचीत करना। 21 मार्च 2005 को, महासचिव कोफ़ी अन्नान ने सचिवालय में कई परिवर्तनों के प्रस्ताव रखे। उन्होने वैज्ञानिक सलाहकार को नियुक्त, शांतिरक्षा सहायता कार्यालय को स्थापित, निर्णय लेने के लिए मंत्री मंडल को अनुबंधित और मध्यस्थता कार्यों को मजबूत आदि करने के इरादे घोषित किए।

महासचिव की शक्तियाँ

महासचिव की शक्तियाँ किसी भी अन्य संयुक्त राष्ट्र अधिकारी की तुलना में अधिक होती है। वह सदस्य राष्ट्रों की सरकारों को सलाह दे सकता है तथा समस्याओं को सुलझाने में अपने पद से जुड़े प्रभाव का इस्तेमाल कर सकता है। वह संगठन की उपलब्धियों और समस्याओं से जुड़ा वार्षिक प्रतिवेदन महासभा के सामने प्रस्तुत करता है। महासचिव किसी विशेष क्षेत्र में विश्व शांति व सुरक्षा को खतरा पहुँचने वाले मामले पर संयुक्त राष्ट्र सुरक्षा परिषद का ध्यान भी आकर्षित कर सकता है।

उप महासचिव

पूर्व महासचिव कोफ़ी अन्नान की अनुशंसा पर 1997 में उप महासचिव पद की रचना की गयी। 12 जनवरी 1998 को कनाडा की सुश्री लुईश फेचेत संयुक्त राष्ट्र की प्रथम उप महासचिव बनीं।
अफ़ग़ानिस्तान के प्रांत

अफ़्ग़ानिस्तान के प्रान्त अफ़्ग़ानिस्तान के मुख्य प्रशासनिक विभाग हैं। मध्य एशिया के बहुत से अन्य देशों की तरह अफ़्ग़ानिस्तान में भी प्रान्तों को 'विलायत' बुलाया जाता है, मसलन हेलमंद प्रान्त का औपचारिक नाम 'विलायत-ए-हेलमंद' है। सन् २००४ में अफ़्ग़ानिस्तान में चौंतीस प्रान्त थे। हर प्रान्त की अध्यक्षता एक राज्यपाल करता है और हर प्रान्त अफ़्ग़ान संसद के ऊपरी सदन में (जिसे पश्तो में 'मेशेरानो जिरगा', यानि 'बुज़ुर्गों की सभा' कहते हैं) दो सदस्य भेजता है।
एरावतेश्वर मंदिर

पौराणिक कथा

ऐरावतेश्वर मंदिर भगवान शिव को समर्पित है। शिव को यहां ऐरावतेश्वर के रूप में जाना जाता है क्योंकि इस मंदिर में देवताओं के राजा इंद्र के सफेद हाथी एरावत द्वारा भगवान शिव की पूजा की गई थी। ऐसा माना जाता है कि ऐरावत ऋषी दुर्वासा के श्राप के कारण अपना रंग बदल जाने से बहुत दुखी था, उसने इस मंदिर के पवित्र जल में स्नान करके अपना रंग पुनः प्राप्त किया। मंदिर के भीतरी कक्ष में बनी एक छवि जिसमें ऐरावत पर इंद्र बैठे हैं, के कारण इस धारणा को माना जाता है। इस घटना से ही मंदिर और यहां आसीन इष्टदेव का नाम पड़ा.
कहा जाता है कि मृत्यु के राजा यम ने भी यहाँ शिव की पूजा की थी। परंपरा के अनुसार यम, जो किसी ऋषि के शाप के कारण पूरे शरीर की जलन से पीड़ित थे, ऐरावतेश्वर भगवान द्वारा ठीक कर दिए गए। यम ने पवित्र तालाब में स्नान किया और अपनी जलन से छुटकारा पाया। तब से उस तालाब को यमतीर्थम  के नाम से जाना जाता है।

वास्तुकला

यह मंदिर कला और स्थापत्य कला का भंडार है और इसमें पत्थरों पर शानदार नक्काशी देखने को मिलती है। हालांकि यह मंदिर बृहदीश्वर मंदिर या गांगेयकोंडाचोलीश्वरम मंदिर से बहुत छोटा है, किंतु विस्तार में अधिक उत्तम है। ऐसा इसलिए है क्योंकि कहा जाता है कि यह मंदिर नित्य-विनोद, "सतत मनोरंजन, को ध्यान में रखकर बनाया गया था।
विमाना (स्तंभ) 24 मीटर (80फीट) उंचा है। सामने के मण्डपम का दक्षिणी भाग पत्थर के बड़े पहियों वाले एक विशाल रथ के रूप में है जिसे घोड़ें द्वारा खींचा जा रहा है।
भीतरी आंगन के पूर्व में बेहतरीन नक्काशीदार इमारतों का एक समूह स्थित है जिनमें से एक को बलिपीट (बलि देने का स्थान) कहा जाता है। बलीपीट की कुरसी पर एक छोटा मंदिर बना है जिसमें गणेश जी की छवि अंकित है। चौकी के दक्षिणी तरफ शानदार नक्काशी से युक्त 3 सीढ़ियों का एक समूह है। चरणों पर प्रहार करने से विभिन्न संगीत ध्वनियां उत्पन्न होती हैं।
आंगन के दक्षिण-पश्चिमी कोने में 4 तीर्थ वाला एक मंडपम  है। इनमें से एक पर यम की छवि बनी है। इस मंदिर के आसपास एक विशाल पत्थर की शिला है जिस पर सप्तमाताओं (सात आकाशीय देवियां) की आकृतियां बनी हैं।

मंदिर में शिलालेख

इस मंदिर में विभिन्न शिलालेख हैं। इन लेखों में से एक में कुलोतुंगा चोल तृतीय द्वारा मंदिरों का नवीकरण कराए जाने का पता चलता है।
बरामदे की उत्तरी दीवार पर शिलालेखों के 108 खंड हैं, इनमें से प्रत्येक में शिवाचार्या  (शिव को मानने वाले संत) के नाम, वर्णन व छवियां बनी है जो उनके जीवन की मुख्य घटनाओं को दर्शाती हैं।
गोपुरा  के पास एक अन्य शिलालेख से पता चलता है कि एक आकृति कल्याणी से लायी गई थी, जिसे बाद में राजाधिराज चोल प्रथम द्वारा कल्याणपुरा नाम दिया गया, पश्चिमि चालुक्य राजा सोमेश्वर प्रथम से उसकी हार के बाद उनके पुत्र विक्रमादित्य षष्ठम (VI) और सोमेश्नर द्वितीय ने चालुक्यों की राजधानी पर कब्जा कर लिया।

यूनेस्को वैश्विक धरोहर स्थल

इस मंदिर को वर्ष 2004 में महान चोल जीवंत मंदिरों की सूची में शामिल किया गया। महान चोल जीवंत मंदिरों की सूची में तंजावुर का बृहदीश्वर मंदिर, गांगेयकोंडा चोलापुरम का गांगेयकोंडाचोलीश्वरम मंदिर और दारासुरम का ऐरावतेश्वर मंदिर शामिल हैं। इन सभी मंदिरों को 10 वीं और 12 वीं सदी के बीच चोलों द्वारा बनाया गया था और इनमे बहुत सी समानताएं हैं।
आइएसओ ३१

अन्तर्राष्ट्रीय मानक ISO 31 (भौतिक मात्रा और इकाइयाँ, अन्तर्राष्ट्रीय मानक संगठन, 1992) यह भौतिक इकाइयों के प्रयोग और मापन की इकाइयों की, एवं उनमें संलग्न सूत्रों की सर्वाधिक प्रशंसित शैली संदर्शिका है। यह वैज्ञानिक और शैक्षिक प्रलेखों में विश्वव्यापी प्रयुक्त होती है। अधिकतर देशों में गणित विज्ञान की पाठ्य पुस्तकों एवं विश्वविद्यालयों में इसका पूर्ण पालन किया जाता है जो ISO 31 द्वारा मार्गदर्शित हैं।
मनोरमा (अभिनेत्री)

मनोरमा हिन्दी फ़िल्मों की एक लोकप्रिय अभिनेत्री थीं। उन्होंने कई फिल्मों में खलनायिका और हास्य चरित्रों को साकार किया था। उनकी कुछ चर्चित फिल्मों में सीता और गीता, एक फूल दो माली, दो कलियां, कारवाँ आदि थीं। उनकी अंतिम फिल्म दीपा मेहता की वाटर थी, जिसमें उन्होंने विधवा आश्रम की मुखिया की भूमिका निभाई थी। लाहौर (अब पाकिस्तान में) में अपना फिल्मी करियर शुरू करने वाली मनोरमा ने राजा नक्सर से निकाह किया था। दोनों विभाजन के बाद भारत आ गए थे, जहां राजा निर्माता बन गए। शुक्रवार १५ फरवरी, २००८ को बंबई में संक्षिप्त बीमारी के बाद एक निजी अस्पताल में निधन उनका निधन हो गया। वे ८१ वर्ष की थीं।
हावर्ड कार्टर

हावर्ड कार्टर (1874-1939) अंग्रेज़ पुरातत्तवविद् था।
हावर्ड कार्टर ने तुथंखमुन मिस्र-फारो की कब्र को खोला।
एयर कोस्टा

एयर कोस्टा, भारत की एक क्षेत्रीय एयरलाइन है जो विजयवाड़ा, आंध्र प्रदेश में स्थित है। इसने अपनी पहली उड़ान अक्तूबर 2013 से चेन्नई से प्रारम्भ किया जो इसके मुख्य संचालन और रखरखाव के केन्द्रों में से एक है।  यह एल ई पी एल समूह का हिस्सा है जो विजयवाड़ा में स्थित है। इसने अपनी अनुसूचित आपरेशन (उड़ान का प्रारम्भ) अक्टूबर 2013 में दो एमब्रेयर ई -170 विमान का उपयोग कर ,300 कर्मचारियों के साथ की, जिसमे प्रवासी पायलटों और इंजीनियरों सम्मिलित थे।
एयरलाइन, भारत में टियर टू और थ्री शहरों के बीच हवाई सम्पर्क व यातायात में सुधार लाने पर ध्यान केंद्रित करने की योजना बना रही है और इसने 2015 तक 1.5 करोड़ डॉलर के निवेश की घोषणा की है। इस एयरलाइन्स की 2015 तक विजयवाड़ा हवाई अड्डे पर एक विमान रखरखाव, मरम्मत और ओवरहाल (एमआरओ) सुविधा स्थापित करने की योजना है। वर्तमान में चेन्नई अंतरराष्ट्रीय हवाई अड्डे पर इस एयरलाइन के रखरखाव केंद्र है।

इतिहास

एल ई पी एल समूह ने फरवरी 2012 में नागरिक उड्डयन मंत्रालय से अनापत्ति प्रमाण पत्र (एनओसी) प्राप्त किया। हालांकि इस एयरलाइन ने क्यू 400 विमान के बेड़े के साथ परिचालन शुरू करने की योजना बनाई थी, लेकिन जून 2013 में पेरिस एयर शो में एयर कोस्टा के एमब्रेयर जेट खरीदने की योजना को सार्वजनिक  किया था। इसने सितंबर 2013 में सिविल एविएशन महानिदेशालय (डीजीसीए) से एयर ऑपरेटर परमिट (एओपी)  प्राप्त किया था।

जहाज़ी बेड़ा

एयर कोस्टा ने अपना उड़ान संचालन ईसीसी से पट्टे पर लिए गए एमब्रेयर ई 170 जेट विमानों की जोड़ी के साथ शुरू किया था। दो और ई 190 जेट विमानों क्रमश: दिसंबर और जनवरी में लिए गए। यह सितंबर 2015 तक दो और ई-190 विमान देगा।  यह एयरलाइन की योजना 2018 तक 25 विमान करने की है  मई 2015 में एयर कोस्टा घोषणा की सितंबर 2015 और जनवरी 2016 के बीच अपने बड़े में तीन और एमब्रेयर ई-190 विमान सम्मिलित करेगा। यह अपने शेयर्स निजी इक्विटी निवेशकों को बेचकर धन जुटाएगा।
13 फरबरी , 2014 को एयर कोस्टा ने ब्राज़ीलियाई कंपनी एम्ब्राएर से 50 E-Jets E2 (कीमत $2.94 अरब) खरीदने की योजना बनाई। दोनों कंपनियों ने संयुक्त वक्तव्य जारी कर इसकी घोषणा की। 2019 में जब ई -जेट ए२ की इससे पहली खेप मिलेगी तब भारतीय बाजार में एयर कोस्टा इ जेट 32 का प्रथम उपभोक्ता बन जायेगा।
कंपनी स्लोगन:
इस कंपनी का स्लोगन “हैप्पी फ्लाइंग” है।
कर्मचारियों की संख्या:
इस कंपनी में वर्तमान में 742 कर्मचारी काम करते है।
वेब साइट :
इस कंपनी का आधिकारिक वेबसाइट एयर कोस्टा.इन है।
शस्यकर्तन

शस्यकर्तन या शस्यकर्तन कला का अर्थ, छंटाई या कटाई के द्वारा पौधों या झाड़ियों को मनचाहा रूप देकर शिल्प निर्माण करना है। शस्यकर्तन दो संस्कृत शब्दों शस्य और कर्तन से मिल कर बना है जिनका अर्थ क्रमशः वनस्पति और काटना होता है। शस्यकर्तन के लिये अमूमन सदाबहार छोटे या सुइयों जैसे घने पत्तों वाले पौधों का उपयोग किया जाता है।
कई बार पौधों को मनचाहा आकार देने के लिए उनमें धातु के तार से बना एक पिंजरा फंसा देते है और समय के साथ इस पूरे पिंजरे पर पत्तियां छा जाती है और कुछ ही महीनों में मनचाहा आकार प्राप्त हो जाता है। शस्यकर्तन का सबसे साधारण उदाहरण घरेलु हैज (बाड़) है जिसे बाहरी सीमा, दीवार या पर्दा बनाने के लिए प्रयोग किया जाता है।
सकल विकृतिविज्ञान

सकल विकृतिविज्ञान (Gross pathology) शरीर के अंगों, ऊतकों (टिशूओं) और शारीरिक विविरों में रोगों के स्थूलदर्शी (macroscopic, यानि बिना सूक्ष्मदर्शी के दिख सकने वाले) प्रभावों को कहते हैं। इन्हें सकल निरीक्षण में देखकर चिकित्सक रोगों के बारे में अनुमान लगा सकते हैं। उदाहरण के लिए किसी सिस्ट के आकार, रूप और रंग को देखकर चिकित्सक उसके किसी रोग विशेष से सम्बन्धित होने का अंदाज़ा लगा सकते हैं।
उषा यादव

जीवन परिचय

वे वरिष्ठ बाल-साहित्यकार कानपुर निवासी चन्द्रपाल सिंह यादव मयंक की सुपुत्री एवं केआर महाविद्यालय मथुरा के पूर्व प्राचार्य तथा उत्तर प्रदेश उच्च शिक्षा आयोग के सदस्य डॉ॰ राजकिशोर सिंह की धर्मपत्नी हैं।

पुरस्कार/ सम्मान

सूचना व प्रसारण मंत्रालय, भारत सरकार द्वारा उन्हें भारतेन्द्रु हरिश्चंद्र पुरस्कार प्रदान किया गया था। उनका बाल उपन्यास पारस पत्थर चिल्ड्रन बुक ट्रस्ट से पुरस्कृत हुआ है।
बिट्टी मोहन्ती

पिता

बिट्टी मोहन्ती के पिता ने राष्ट्रीय मानवाधिकार आयोग और राजस्थान राज्य मानवाधिकार आयोग में याचिका दायर की है कि उनके बेटे को तत्काल चिकित्सा उपचार की ज़रूरत है और उसे गिरफ्तार नहीं किया जाना चाहिए। उन्होंने कहा कि उनको अपने बेटे के खराब-स्वास्थ्य के बारे में अन्य कैदियों के साथ संचार के माध्यम से पता चला। अपराधी के पिता ने यह दावा किया कि जर्मन महिला और उनके बेटे अंतरंग थे और एक साथ रह रहे थे। बिट्टी श्री और श्रीमती मोहन्ती की इकलौती संतान है।

गायब होना

बिट्टी मोहन्ती पर आरोप है कि 21 मार्च 2006 को उसने एक जर्मन महिला के साथ बलात्कार किया था। यह महिला और बिट्टी राजस्थान में छुट्टी पर थे और इन दोनों ने 20 मार्च 2006 को अलवर में एक होटल में कमरा लिया था। अपराध के पश्चात एक फास्ट ट्रैक अदालत ने 12 अप्रैल 2006 बिट्टी को दोषी पाया और तब ही से वह फ़रार हो गया था।
राजस्थान के मुख्यमंत्री ने आश्वासन दिया था कि पुलिस विशेष टीमों का गठन करके बिट्टी मोहन्ती का पता लगाने की कोशिश कर रही है क्योंकि उसे एक प्रमुख अपराधी माना गया है। इसके बावजूद अपराधी के लापता होने के सात साल बाद भी राजस्थान सरकार कहती रही है कि उसने बिट्टी मोहन्ती को पकड़ने के सारे प्रयास कर चुकी है पर वह हाथ नहीं लगा है।

गिरफ्तारी

बिट्टी मोहन्ती को 9 मार्च 2013 को केरल के कन्नूर स्थान से गिरफ्तार किया गया था। [9] पुलिस को एक बैंक शाखा से एक गुप्त-पत्र के माध्यम से जानकारी मिली थी बिट्टी वहाँ पर आंध्र प्रदेश से राघव राजन के रूप में काम कर रहा था। बिट्टी की तस्वीर ने उसे पहचान में मदद की जिसे टेलीविजन और इंटरनेट पर चल रहे यौन अपराध-आरोपियों के चित्रों में दिखाया गया था। राघव राजन के रूप में पहचान के साथ बिट्टी एक बैंक में कुछ समय से काम कर रहा था।
करार पत्र

करार पत्र किसी के द्वारा दलाल के सहयोग से किए गए लेन-देन की पुष्टि करता है। यह क्रयकर्त्ता और उसके दलाल के बीच व्यापार निपटारे के संदर्भ में प्रभावी रिश्ते की स्थापना करता है। इसके द्वारा दावों, विवादों या अंतर संबंधी शिकायतों के निपटारे में सहायता मिलती है। दलाल के विरुद्ध शिकायत करने के लिए पहली शर्त करार पत्र का होना है। करार पत्र में सुझाए गए क्रम में अधिकृत अधिकारी द्वारा हस्ताक्षर तथा उसमें लेन-देन संबंधी सभी जानकारियां होनी चाहिए। इससे यह भी जानकारी होती है कि किस तिथि को खरीदारी की गई। इसकी एक कॉपी क्लाइंट को दी जाती है और दूसरी ब्रोकर को। किसी विवाद, क्लेम के निपटारे के समय करार पत्र काफी सहायक होता है। इससे यह साबित होता है कि शेयरों का आदान-प्रदान एनएसई और रजिस्टर्ड सब-ब्रोकर के द्वारा हुआ है। इसमें सेबी का खरीदारी करने वाले सदस्य को जारी किया गया रजिस्ट्रेशन नंबर होना चाहिए। खरीदारी की जानकारी, ऑर्डर नंबर, खरीदारी नंबर, समय, सिक्योरिटी नाम, रेट, ब्रोकरेज, सेटलमेंट नंबर आदि की जानकारी होनी चाहिए।
बलराम मिश्र

प्रोफ़ेसर बलराम मिश्र का सम्बंध चम्पारन, बिहार से है। वे हिन्दी और संस्कृत के बहुत बड़े विद्वान थे। वे एम० जे० के कॉलेज बेट्टिया, बिहार विश्वविद्यालय में हिन्दी विभाग अध्यक्ष के तौर पर सेवा-निवृत्त हुए थे।

जीवन

प्रो० प्रोफ़ेसर बलराम मिश्र का जीवन संघर्षपूर्ण रहा है। उन्होंने कम आयु में ही अपने पिता को खोया था और अपने पुश्तेनी गाँव को पड़ा। उनकी माँ उन्हें अन्हे नाना के घर मूसाहरवा गाँव ले गई जो साटी के निकट है।
बलराम मिश्र अपने जीवन में कई उतार-चढ़ाव से गुज़रे परन्तु वे अपने लक्ष्य से कभी नहीं भटके। उन्होंने पी० एच० डी० की उपाधि प्राप्त की और चम्पारन विभूति प्रो० रविन्द्रनाथ ओझा की बेटी सुशीला से विवाह किया। सुशीला विवाह के समय केवल दसवीं कक्षा तक पढ़ी-लिखी थी परन्तु बलराम मिश्र की देख-रेख में उसने एम० ए० और पी० एच० डी० की शिक्षा पूरी की। इसके बाद वह हिन्दी महिला महाविद्यालय, बेट्टिया, पश्चिमी चम्पारन में विभाग अध्यक्ष बन गई।
रक्षा लेखा प्रधान नियंत्रक, लखनऊ

संगठन के सम्बन्ध में

जनवरी १९९५ में लखनऊ, फैजाबाद, फतेहगढ़ और वाराणसी स्थित ६ वेतन लेखा कार्यालयों (अ.श्रे.) को विलयित करके रक्षा लेखा नियंत्रक, लखनऊ का रूप दिया गया जिसका जुलाई २००० में पुनः उन्नयन करके वर्तमान अर्थात रक्षा लेखा प्रधान नियंत्रक, लखनऊ का रूप दिया गया।

गुणवत्ता कथन

रक्षा लेखा विभाग उपभोक्ता की संतुष्टि के लिए दक्ष सही तथा तत्काल लेखाकंन भुगतान तथा वित्तीय सलाह प्रदान करने के लिए प्रतिबद्व है । यह लोक जवाबदेही को सुनिश्चित करने के लिए दक्ष लेखापरीक्षा सेवा प्रदान करने के लिए भी प्रतिबद्व है।

लक्ष्य कथन

हम लेखाकंन एवं वित्तीय सेवाओं तथा लेखापरीक्षा कार्यकलापों में उत्कृष्टता एवं व्यवसायिकता प्राप्त करने की दिशा में अग्रसर हैं।
तिलकधारी स्नातकोत्तर महाविद्यालय, जौनपुर

तिलकधारी स्नातकोत्तर महाविद्यालय उत्तर प्रदेश के जौनपुर में स्थित एक प्रसिद्ध महाविद्यालय है।
मिनोस

प्राचीन यूनानी पौराणिक कथाओं में मिनोस क्रीट के पहले राजा थे जो ज़्यूस और यूरोपा के बेटे थे।
त्रिपिटक कोरिया

त्रिपिटक कोरिया (कोरियाई: 해인사 대장경판, गोरेयो त्रिपिटक; अंग्रेज़ी: Tripitaka Koreana) या त्रिपिटक कोरियाना या पालमान दाएजांग्गयेओंग (अर्थ: 'अस्सी हज़ार त्रिपिटक') बौद्ध त्रिपिटक धर्मग्रंथों का एक ऐतिहासिक कोरियाई संग्रह है। इसे 13वीं सदी ईसवी में 81,258 काठ के छपाई सांचों पर तराशा गया था। यह कोरियाई भाषा की हांजा लिपि में विश्व का सबसे पुराना और सम्पूर्ण त्रिपिटक है। कुल मिलाकार इसमें 5,23,82,960 अक्षर हैं जिन्हें 1,496 विषयों में और 6,568 अध्यायों में आयोजित किया गया है। हर छपाई सांचा 70 सेमी चौड़ा और 24 सेमी लम्बा है। इनकी मोटाई 2.6 से 4 सेमी तक है और हर एक का वज़न 3 से 4 किलो के बीच में है। इस पूरे संग्रह को दक्षिण कोरिया के दक्षिण ग्येओंगसांग प्रांत में स्थित हएइंसा बौद्ध मंदिर में सुरक्षित रखा गया है। 'त्रिपिटक' संस्कृत भाषा का शब्द है जिसका अर्थ 'तीन पेटियाँ' होता है और यह बौद्ध धर्म शिक्षा के तीन स्तंभों को कहा जाता है - सूत्र, विनय (यानि 'नियम') और अभिधर्म (यानि 'गुटके' या 'निबंध')।
मध्य प्रदेश भोज मुक्त विश्वविद्यालय

क्षेत्रीय कार्यालय

क्षेत्रीय अध्ययन केंद्र इस प्रकार है -

1. क्षेत्रीय निदेशक,

राजा भोज मार्ग (कोलर रोड) भोपाल (म.प्र.) 462016 

फोन नम्बर - 0755-2492273

2.  क्षेत्रीय निदेशक,

देवी अहिल्या विश्वविद्यालय परिसर, आई.एम्.एस. भवन, खण्डवा रोड इंदौर  (म.प्र.) 452001

फोन नम्बर -  0731-2465689

3. क्षेत्रीय निदेशक,

जीवाजी  विश्वविद्यालय परिसर, ग्वालियर (म.प्र.) 474011

फोन नम्बर - 0751-2345559

4. क्षेत्रीय निदेशक,

1047, नेपीयर टाउन, चौथे पुल के पास, जबलपुर  (म.प्र.) 482001

फोन नम्बर -  9893151661, 9425159332

5. क्षेत्रीय निदेशक,

शासकीय सदाशिव माधवराव गोलवलकर महाविद्यालय परिसर, सिविल लाइन, रीवा  (म.प्र.) 486001

फोन नम्बर -  07662-250410,  9425124312

6. क्षेत्रीय निदेशक,

पुराना कलेक्ट्रेट परिसर, सिविल लाइन सतना (म.प्र.) 485001

फोन नम्बर -  07672-404440

7. क्षेत्रीय निदेशक,

विश्वविद्यालय क्वाटर क्रमांक - 5, स्वर्ण जयंती हाल के पीछे, नेपाल पेलेस सागर (म.प्र.) 470001

फोन नम्बर -  07582-264130

8.  क्षेत्रीय निदेशक,

सतत शिक्षा अध्ययन केन्द्र, पुराना प्रशासनिक भवन, विक्रम विश्वविद्यालय परिसर, उज्जैन (म.प्र.) 456010

फोन नम्बर -  0734-2526993

9. क्षेत्रीय निदेशक,

शासकीय स्नातकोत्तर स्वशासी महाविद्यालय,छिन्दवाड़ा (म.प्र.) 480001

फोन नम्बर -  07612-243716

10. क्षेत्रीय निदेशक,

शासकीय नर्मदा स्नातकोत्तर महाविद्यालय परिसर, होशंगाबाद (म.प्र.) 461001

फोन नम्बर -  07574-254096

11. उपक्षेत्रीय निदेशक,

शहीद भीमा नायक स्नातकोत्तर महाविद्यालय, बड़वानी (म.प्र.) 451551

फोन नम्बर -  07290-222511,  9424056933
अंतःनाम और बहिःनाम​

बहिःनाम​ (exonym, ऍक्ज़ोनिम) किसी समुदाय, मानव जाति या देश के ऐसे नाम को कहते हैं जो उसे किसी बाहर के ग़ैर-सदस्य गुट ने दिया हो। इसके विपरीत अंतःनाम (endonym, ऍन्डोनिम) किसी समुदाय, मानव जाति या देश के ऐसे नाम को कहते हैं जो उस समूह के सदस्यों ने उसे स्वयं दिया हो। उदाहरण के लिये जर्मनी का नाम उसे ग़ैर-जर्मन लोगों ने दिया था और वह उस देश का बहिःनाम​ है। जर्मन लोग स्वयं उस देश को डोय्चलैंड बुलाते है और वह उस राष्ट्र का अंतःनाम है। इसी तरह पश्चिम बंगाल में कोलकाता उस शहर का बांग्लाभाषियों द्वारा प्रयोग होने वाल अंतःनाम था जबकि उसके बहिःनाम​ हिन्दीभाषियों के लिये 'कलकत्ता' और अंग्रेज़ीभाषियों के लिये 'कैलकटा' थे।
वृक्षों की काट-छाँट

काट-छांट (Pruning) उद्यानिकी तथा वनवर्धन (silvicultural) में प्रयुक्त कार्य है जिसमें पौधों/पेड़ों के कुछ भागों (शाखा, कलियाँ, जड़ आदि) को चुनकर काटकर हटा दिया जाता है।
इंडोनेशियाई भाषा

उत्पत्ति

मलय की जिस उपभाषा पर इंडोनेशियाई आधारित है उसे "रियाउ मलय" भी कहते हैं। अपने नाम के बावजूद वास्तव में यह रियाउ द्वीपसमूह प्रांत की मलय से अधिक मलक्का सलतनत की शास्त्रीय मलय भाषा पर आधारित है। इसे 1928 इंडोनेशिया युवा शपथ में एकीकृत भाषा की घोषणा के बाद, पहली बार 1945 में इंडोनेशिया के स्वतंत्रता की घोषणा के साथ आधिकारिक भाषा के रूप में घोषित किया गया।
शची

शची इन्द्र की पत्नी और पुलोमा की कन्या थीं। द्रौपदी इन्हीं के अंश से उत्पन्न हुई थीं और ये स्वयं प्रकृति की अन्यतम कला से जन्मी थीं। जयंत शची के ही पुत्र थे। शची को 'इन्द्राणी' , 'ऐन्द्री', 'महेन्द्री', 'पुलोमजा', 'पौलोमी' आदि नामों से भी जाना जाता है।
ब्रह्महत्या के भय से एक बार जब इन्द्र जलगर्भ में छिपे हुए थे तो देवताओं ने नहुष को इंद्रपद दे दिया। नहुष ने शची पर कुदृष्टि की तो बृहस्पति की आज्ञा से उन्होंने भुवनेश्वरी की आराधना की और उनसे अभय प्राप्त किया। फिर शची ने मानसरोवर जाकर छिपे हुए इंद्र से अपनी सारी कथा कही। इंद्र की सलाह से शची ने नहुष से कहलाया 'यदि सप्तर्षियों के कंधे पर रखी पालकी में बैठकर आवें तो मैं तुम्हारे साथ चलूँगी।' नहुष ने ऐसा ही किया। ऋषियों को धीरे धीरे चलते देखकर उसने आदेश दिया 'सर्प सर्प' (जल्दी चलो) अंततोगत्वा ऋषियों के शाप से नहुष को सर्प हो जाना पड़ा।
अपने विवाह के पूर्व शची ने शंकर से सुंदर पति, स्वेच्छामत रूप तथा सुख एवं आयु का वरदान माँगा था। ऋग्वेद में शचीरचित कुछ सूक्त हैं जिनमें सपत्नी का नाश करने के लिए प्रार्थना की गई है (ऋचा, 10-159)। कुछ विद्वानों के मत से सूक्त बहुत बाद की रचनाएँ हैं।
अक्षय खन्ना

व्यक्तिगत जीवन

अक्षय खन्ना का जन्म २८ मार्च , १९७५ को मुंबई, महाराष्ट्र, भारत में हुआ था। उन्होंने नमित कपूर एक्टिंग स्कूल से अभिनय सीखा और 1997 में आई फिल्म हिमालयपुत्र से अपनी शुरुआत की, जिसे उनके पिता विनोद खन्ना ने बनाया था।
गढपुरा प्रखण्ड (बेगूसराय)

यातायात

गढपुरा-बेगुसराय-32 किमी, गढपुरा-मंझौल-14किमी, गढपुरा-बखरी पथ-12किमी, गढपुरा-हसनपुर पथ-11किमी, गढुपुरा-रोसङा पथ-23 किमी।

आदर्श स्थल

हरिगिरी धाम गढपुरा, नमक सत्याग्रह स्थल, हरसाईं टीला।

शिक्षा

नव.प्रा.विघालय-18, प्रा.वि-11, मध्य विघालय-28, हाईस्कुल-6,+2-1,4इंटर कांलेज-1
कणाद

कण सिद्धान्त

भौतिक जगत की उत्पत्ति सूक्ष्मातिसूक्ष्म कण परमाणुओं के संघनन से होती है- इस सिद्धांत के जनक महर्षि कणाद थे।
खींवसर विधानसभा क्षेत्र (राजस्थान)

खींवसर विधानसभा क्षेत्र राजस्थान का एक विधानसभा क्षेत्र है। यहाँ से निर्दलीय हनुमान बेनीवाल विधायक हैं।
वृक्ष रेखा

वृक्ष रेखा, पर्यावास की वो सीमा है जहाँ पर वृक्ष उग पाने में सक्षम होते हैं। वृक्ष रेखा के पार, वृक्ष पर्यावरण की विषम परिस्थितियों जैसे कि बहुत कम तापमान, अपर्याप्त वायु दाब और/ या आर्द्रता की कमी के कारण उग पाने में असमर्थ होते हैं। कुछ मत एक अतिरिक्त गहरी काष्टरेखा की भी व्याख्या करते हैं, जहां पेड़ों के तनों का विकास संभव होता है।
वृक्ष रेखा के ठीक उपर, वृक्षों का विकास अवरुद्ध रहता है और वृक्ष अक्सर घनी झाड़ियों रूप में ही उगते हैं। अगर यह हवा के कारण होता है, तो इसे क्रमहोल्ज़ के नाम से जाना जाता है, जो एक जर्मन शब्द है और जिसका अर्थ मुड़ी हुई लकड़ी है।
दूर से देखने पर वृक्ष रेखा अन्य कई प्राकृतिक रेखाओं (जैसे कि किसी झील के किनारे) के समान बड़ी स्पष्ट दिखाई पड़ती है, पर अधिकतर स्थानों पर निकट से निरीक्षण करने यह संक्रमण क्रमिक होता है। जैसे जैसे हम उपर की ओर बढ़ते हैं जलवायु के विषम होने के साथ वृक्षों की ऊँचाई कम होती जाती है और एक बिन्दु पर आकर वृक्ष उगना बंद कर देते हैं।
मौर गाँव, खैर (अलीगढ़)

जनसांख्यिकी

== यातायात ==
वीर्य (हिन्दू धर्म)

वीर्य का शाब्दिक अर्थ 'पौरुष' (Virility) से है। वैदिक साहित्य में वीर्य का आशय 'नायकत्व' और पौरुष से है।
१९०१ ईसा पूर्व

१९०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नाओको यामाजाकी

नाओको यामाजाकी JAXA की एक पूर्व जापानी अंतरिक्ष यात्री है, जो कि अर्हता प्राप्त करने वाली दूसरी जापानी महिला है। नाओको का जन्म ७ दिसंबर १९७० को मात्सुडो शहर में हुआ था। १९८९ में ओचनमोइजु विश्वविद्यालय के वरिष्ठ हाई स्कूल से स्नातक होने के बाद, उन्होंने १९९३ में टोक्यो विश्वविद्यालय से एयरोस्पेस इंजीनियरिंग में स्नातक की डिग्री प्राप्त की। १९९६ में एयरोस्पेस इंजीनियरिंग में विज्ञान में मास्टर्स की डिग्री भी हासिल की।
यामाजाकी को १९९९ में जापान के राष्ट्रीय अंतरिक्ष विकास एजेंसी (NASDA, अब जेएएएएए) द्वारा एक अंतरिक्ष यात्री उम्मीदवार के रूप में चुना गया था। और उन्होंने अप्रैल १९९९ में आईएसएस अंतरिक्ष यात्री मूल प्रशिक्षण कार्यक्रम में भाग लिया, और सितंबर २००१ में एक अंतरिक्ष यात्री के रूप में प्रमाणित हुई। २००१ के बाद से, यामाजाकी ने आईएसएएस एडवांस्ड ट्रेनिंग में भाग लिया है और जापानी एक्सपेरिमेंट मॉड्यूल के हार्डवेयर और ऑपरेशन के विकास का समर्थन किया है। मई २००४ में, यमाजाकी ने स्टार सिटी, रूस के युरी गगारिन कॉस्मोनाट्स ट्रेनिंग सेंटर में सोयुज-टीएमए उड़ान अभियंता प्रशिक्षण पूरा किया। जून २००४ में यामाजाकी टेक्सास के ह्यूस्टन में जॉनसन स्पेस सेंटर में अपने ने अंतरिक्ष यात्री उम्मीदवार के प्रशिक्षण के लिए पहुंचे और वहाँ उनका प्रशिक्षण शुरू हुआ। वह वर्तमान में अंतरिक्ष यात्री कार्यालय रोबोटिक्स शाखा में कार्य कर रही है। ५ अप्रैल २०१० को यामाजाकी ने मिशन एसटीएस -131 के हिस्से के रूप में शटल डिस्कवरी पर अंतरिक्ष में प्रवेश किया और वह २० अप्रैल, २०१० को पृथ्वी पर लौट आए।
इश्क़बाज़

इश्क़बाज़ भारतीय हिन्दी धारावाहिक है, जिसका प्रसारण स्टार प्लस में 27 जून 2016 से शुरू हुआ। इसमें मुख्य किरदार में नकुल मेहता, कुणाल जयसिंह और लीनेश मट्टू हैं। ये तीनों तीन भाइयों, शिवाय, ओमकारा और रुद्र की भूमिका निभा रहे हैं। इस धारावाहिक ने अगस्त 2018 को कुल 600 एपिसोड पूरे किए और 27 जून 2018 को इसने अपने दो साल पूरे किए हैं।

कहानी

ये कहानी तीन भाइयों शिवाय, ओमकारा और रुद्र की है।
अनुवाचन

अनुवाचन श्रोताओं की उपस्थिति में औपचारिक शैली से किसी कविता, गद्य, भाषण या अन्य लिखाई के पाठ करने की क्रिया होती है। अक्सर यह पाठ सामग्री का स्मरण करके बिना किसी साहयता के किया जाता है, हालांकि लिखित सामग्री भी प्रयोग की जा सकती है। विश्व की कई सांस्कृतिक परम्पराओं में अनुवाचन का महत्व है। धार्मिक व अन्य सन्दर्भों में यह अक्सर एक नियमबद्ध कला भी होती है जिसमें उच्चारण इत्यादि पर बहुत ध्यान दिया जाता है।